CELEX: 62012TN0456
Language: et
Date: 2012-10-17 00:00:00
Title: Kohtuasi T-456/12: 17. oktoobril 2012 esitatud hagi — British Telecommunications versus komisjon

8.12.2012   
            
            
               ET
            
            
               Euroopa Liidu Teataja
            
            
               C 379/27
            
         17. oktoobril 2012 esitatud hagi — British Telecommunications versus komisjon
   (Kohtuasi T-456/12)
   2012/C 379/48
   Kohtumenetluse keel: inglise
   
      Pooled
   
   
      Hageja: British Telecommunications plc (London, Ühendkuningriik) (esindajad: advokaadid J. Rivas Andrés ja G. van de Walle de Ghelcke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 12. juuni 2012. aasta otsus riigiabi juhtumis SA.33540 (2012/N) — United Kingdom City of Birmingham — Digital District NGA Network; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Esimene väide, et
               
                           —
                        
                        
                           komisjon rikkus ELTL artikli 107 lõike 3 punkti c ja lairibaühenduse suuniste (1) lõiget 35, kuna ta ei analüüsinud, kas abi ese on täpselt määratletud;
                        
                     
         
               2.
            
            
               Teine väide, et
               
                           —
                        
                        
                           komisjon ei hinnanud pakutud meetme proportsionaalsust ELTL artikli 107 lõike 3 punkti c alusel ja lairibaühenduse suuniste lõigete 51 ja 79 alusel ning oleks pidanud alustama ametliku uurimismenetluse;
                        
                     
         
               3.
            
            
               Kolmas väide, et
               
                           —
                        
                        
                           komisjon oleks pidanud alustama ametliku uurimismenetluse, kuna pakutud abi avaldab mõju muudele turgudele kui NGA, kus ei ole turutõrget, ning komisjon ei analüüsinud neid.
                        
                     
         
               4.
            
            
               Neljas väide, et
               
                           —
                        
                        
                           nõudes, et väljavalitud operaator „kataks kõik võrgujuurdepääsu liigid, mida operaatorid võivad vajada”, võtab vaidlustatud otsus ära mis tahes „ergutava mõju” ning on vastuolus lairibaühenduse suuniste ja ELTL artikli 107 lõike 3 punktiga c.
                        
                     
         
               5.
            
            
               Viies väide, et
               
                           —
                        
                        
                           komisjon rikkus ELTL artikli 107 lõike 3 punkti c ja lairibaühenduse suuniseid, kuna ta kiitis heaks riigiabi rakendamise sihtalal olemaolevate püsiliinivõrkude kahekordistamiseks.
                        
                     
         
               6.
            
            
               Kuues väide, et
               
                           —
                        
                        
                           nõudes, et uus võrk „kataks kõik võrgujuurdepääsu liigid, mida operaatorid võivad vajada”, on vaidlustatud otsus ebaproportsionaalne ja vastuolus ühenduse elektrooniliste sideteenuste reguleeriva raamistikuga.
                        
                     
         
               7.
            
            
               Seitsmes väide, et
               
                           —
                        
                        
                           vaidlustatud otsuses on tehtud faktivigu ja ilmseid hindamisvigu ning komisjon rikkus oma esialgse uurimisega seotud kohustusi esitada adekvaatsed põhjused, millele vaidlustatud otsus tugineb.
                        
                     
         
      (1)  Komisjoni teatis — Ühenduse suunised riigiabieeskirjade kohaldamiseks seoses lairibavõrkude kiire kasutuselevõtuga (ELT 2009, C 235, lk 7).